# ระบบลีกฟุตบอลอังกฤษ
ระบบลีกฟุตบอลอังกฤษ เป็นชุดของลีกที่เชื่อมโยงกันสำหรับสโมสรฟุตบอลชายในอังกฤษ และห้าสโมสรจากเวลส์, หนึ่งสโมสรจากเกิร์นซีย์, หนึ่งสโมสรจากเจอร์ซีย์ และหนึ่งสโมสรจากไอล์ออฟแมน ก็เข้าร่วมแข่งขันด้วยเช่นกัน ระบบมีรูปแบบลำดับชั้นโดยมีการเลื่อนชั้นและตกชั้น ระหว่างลีกในระดับที่แตกต่างกัน ทำให้แม้แต่สโมสรที่เล็กที่สุดก็มีความเป็นไปได้ในทางทฤษฎีที่จะไต่อันดับขึ้นไปสู่จุดสูงสุดของระบบ ซึ่งก็คือ พรีเมียร์ลีก ด้านล่างนั้นเป็นระดับ 2–4 ที่จัดโดย อิงกลิชฟุตบอลลีก จากนั้นจึงเป็น ระบบเนชันนัลลีก จากระดับ 5–10 ที่บริหารโดย สมาคมฟุตบอล และหลังจากนั้นจะเป็นลีกระดับภูมิภาคที่ดำเนินการโดยสมาคมฟุตบอลของเขตที่เกี่ยวข้องในลักษณะ เฉพาะกิจ นอกจากนี้ ยังมักเกิดขึ้นบ่อยครั้งที่ พรีเมียร์ดิวิชันออฟอะเรจินัลฟีดเดอร์ลีก (ขั้นที่ 7 หรือระดับ 11) จะได้รับข้อบังคับจากสมาคมฟุตบอล ซึ่งพวกเขาต้องยอมรับหรือยื่นอุทธรณ์ แต่ไม่สามารถปฏิเสธได้ในการประชุมใหญ่ประจำปี

จำนวนที่แน่นอนของสโมสรจะแตกต่างกันไปในแต่ละปี เนื่องจากสโมสรต่าง ๆ เข้าร่วมและออกจากลีก, รวมทีม หรือยุบทีม แต่โดยประมาณแล้วมีสโมสรเฉลี่ย 15 สโมสรต่อดิวิชัน แสดงให้เห็นว่ามีทีมมากกว่า 7,000 ทีมจากเกือบ 5,300 สโมสรเป็นสมาชิกของลีกในระบบลีกฟุตบอลชายของอังกฤษ

พีระมิดสำหรับฟุตบอลหญิงในอังกฤษแบ่งออกเป็น 10 ชั้น ไม่มีคำจำกัดความอย่างเป็นทางการว่าระดับใดต่ำกว่า 11 สำหรับผู้ชายหรือต่ำกว่า 10 สำหรับผู้หญิง การอ้างอิงถึงโครงสร้างในระดับที่ต่ำกว่าไม่ควรถือเป็นการชี้ขาด

สโมสรชายบางแห่งที่ตั้งอยู่ในอังกฤษเล่นนอกระบบลีกฟุตบอลอังกฤษ

 ประวัติ 
ในแต่ละลีก จะมีชื่ออย่างเป็นทางการ และในลีกระดับสูงจะมีชื่อของผู้สนับสนุนกำกับ โดยในระดับชั้นตั้งแต่ระดับ 5 ลงไป จะเรียกว่า "สเตป" หรือ นอกลีก โดยในระดับ 5 จะถูกเรียกว่า "สเตป 1" และระดับ 6 ถูกเรียกว่า "สเตป 2" และต่อเนื่องไปตามลำดับ

ในแต่ละลีกจะมีระบบการเลื่อนชั้นและตกชั้นที่เชื่อมโยงในอันดับที่ติดกัน โดยทีมที่ประสบความสำเร็จจะเลื่อนชั้นขึ้นไปในอันดับเหนือขึ้นไป และทีมที่ได้อันดับล่างของตารางในแต่ละฤดูกาลจะตกชั้นลงไปเล่นในลีกชั้นล่างถัดไป ซึ่งในทางทฤษฏีแล้วทีมสมัครเล่นสามารถไต่อันดับขึ้นจากลีกล่างสุดและสามารถเป็นแชมป์พรีเมียร์ลีกได้ แต่ในความเป็นจริงการเลื่อนชั้นในแต่ละลีกจะมีระบบที่แตกต่างกันไป ทั้งในจำนวนทีมที่เลื่อนชั้น เงื่อนไขในการเลื่อนชั้น ความพร้อมของทีม และความพร้อมในการเงินของทีมนั้น ในปัจจุบันนอกจากทีมใน 5 อันดับบนแล้ว จะมีการแข่งขันในลักษณะระดับที่เท่าเทียมกันในหลายลีก แบ่งตามภูมิภาค และในแต่ละลีกก็จะมีแบ่งย่อยออกเป็นหลายดิวิชัน ซึ่งในลีกระดับล่างจะมีหลายลีกที่จัดขึ้นโดยไม่ได้เข้าร่วมกับสมาคมเช่นกัน

 ระบบลีก 

ระดับที่หนึ่งในพีระมิดซึ่งเป็นดิวิชันสูงสุดของฟุตบอลอังกฤษจัดการแข่งขันโดย พรีเมียร์ลีก (เป็นที่มาของชื่อการแข่งขันในดิวิชันดังกล่าว) โดยผู้ชนะเลิศจะถือเป็นแชมป์ลีกสูงสุดของอังกฤษ ระดับที่สองถึงสี่จัดการแข่งขันโดย อิงกลิชฟุตบอลลีก เมื่อนำทั้งสี่ดิวิชันมารวมกันก็จะกลายเป็นสิ่งที่เรียกว่า "ลีกฟุตบอล"

ลีกที่ต่ำกว่าระดับที่สี่จะถูกจัดเป็น "ฟุตบอลนอกลีก" ซึ่งหมายความว่า ลีกเหล่านี้อยู่ภายนอกอีเอฟแอล ลีกในระดับที่ห้าถึงสิบ ประกอบเป็น ระบบเนชันนัลลีก และอยู่ภายใต้เขตอำนาจโดยตรงของสมาคมฟุตบอล ระดับสูงสุด (ระดับที่ 5) ของระบบเนชันนัลลีกเรียกว่า "ขั้นที่ 1" ระดับถัดไป (ระดับที่ 6) เรียกว่า "ขั้นที่ 2" เป็นต้น จะกระทั่งใน ค.ศ. 2020 ดิวิชันระดับที่ 11 ได้รับการกำหนดให้เป็น "ขั้นที่ 7" แต่ในปีเดียวกันก็ได้รับการกำหนดใหม่เป็น "รีเจอนัลฟีดเดอร์ลีก"

หลังฤดูกาล 2023–24 รองชนะเลิศสี่ทีมแข่งขันกันในรอบเพลย์ออฟ ซึ่งจะมีหนึ่งทีมที่รับประกันการเลื่อนชั้นจากขั้นที่ 5 ในแต่ละดิวิชัน โดยจำนวนทีมที่ตกชั้นจากทั้ง 8 ดิวิชันในระดับที่ 8 ยังคงอยู่ที่ 2 ทีม ขณะที่แต่ละดิวิชันในขั้นที่ 4 เพิ่มขนาดดิวิชันเป็น 22 ทีม ทำให้มีที่ว่าง 16 ตำแหน่งในขั้นที่ 5 ได้รับการเติมเต็มโดยการเลื่อนชั้นเพียงหนึ่งทีมต่อดิวิชันระดับที่ 9 แทนที่จะเป็นสองทีม ก่อนถึงฤดูกาล 2024–25 การเลื่อนชั้นจากแต่ละดิวิชันขั้นที่ 5 ไปเป็นดิวิชันขั้นที่ 4 ยังคงมีอยู่สองทีม และจำนวนทีมที่ตกชั้นจากแต่ละดิวิชันขั้นที่ 5 โดยอัตโนมัติ ก็เปลี่ยนกลับเป็น 2 ทีม ซึ่งสะท้อนถึงเป้าหมายระยะยาวของเอฟเอที่จะ "สร้างความสม่ำเสมอ" ในแต่ละขั้นของปิรามิดของระบบเนชันนัลลีก

ระดับลีก / ดิวิชัน1พรีเมียร์ลีก
20 ทีม – ตกชั้น 3 ทีม2อีเอฟแอลแชมเปียนชิป
24 ทีม – เลื่อนชั้น 3 ทีม, ตกชั้น 3 ทีม3อีเอฟแอลลีกวัน
24 ทีม – เลื่อนชั้น 3 ทีม, ตกชั้น 4 ทีม4อีเอฟแอลลีกทู
24 ทีม – เลื่อนชั้น 4 ทีม, ตกชั้น 2 ทีม5 (ขั้นที่ 1)เนชันนัลลีก
24 ทีม – เลื่อนชั้น 2 ทีม, ตกชั้น 4 ทีม6 (ขั้นที่ 2)เนชันนัลลีกนอร์ท
24 ทีม – เลื่อนชั้น 2 ทีม, ตกชั้น 4 ทีมเนชันนัลลีกเซาท์
24 ทีม – เลื่อนชั้น 2 ทีม, ตกชั้น 4 ทีม7 (ขั้นที่ 3)นอร์เทิร์นพรีเมียร์ลีกพรีเมียร์ดิวิชัน
22 ทีม – เลื่อนชั้น 2 ทีม, ตกชั้น 4 ทีมเซาเทิร์นลีกพรีเมียร์ดิวิชันเซ็นทรัล
22 ทีม – เลื่อนชั้น 2 ทีม, ตกชั้น 4 ทีมเซาเทิร์นลีกพรีเมียร์ดิวิชันเซาท์
22 ทีม – เลื่อนชั้น 2 ทีม, ตกชั้น 4 ทีมอิสท์เมียนลีกพรีเมียร์ดิวิชัน
22 ทีม – เลื่อนชั้น 2 ทีม, ตกชั้น 4 ทีม8 (ขั้นที่ 4)นอร์เทิร์นพรีเมียร์ลีกดิวิชันวันอีสต์
22 ทีม – เลื่อนชั้น 2 ทีม, ตกชั้น 4 ทีมนอร์เทิร์นพรีเมียร์ลีกดิวิชันวันเวสต์
22 ทีม – เลื่อนชั้น 2 ทีม, ตกชั้น 4 ทีมนอร์เทิร์นพรีเมียร์ลีกดิวิชันวันมิดแลนส์
22 ทีม – เลื่อนชั้น 2 ทีม, ตกชั้น 4 ทีมเซาเทิร์นลีกดิวิชันวันเซ็นทรัล
22 ทีม – เลื่อนชั้น 2 ทีม, ตกชั้น 4 ทีมเซาเทิร์นลีกดิวิชันวันเซาท์
22 ทีม – เลื่อนชั้น 2 ทีม, ตกชั้น 4 ทีมอิสท์เมียนลีกดิวิชันวันเซาท์เซ็นทรัล
22 ทีม – เลื่อนชั้น 2 ทีม, ตกชั้น 4 ทีมอิสท์เมียนลีกดิวิชันวันนอร์ท
22 ทีม – เลื่อนชั้น 2 ทีม, ตกชั้น 4 ทีมอิสท์เมียนลีกดิวิชันวันเซาท์อีสต์
22 ทีม – เลื่อนชั้น 2 ทีม, ตกชั้น 4 ทีม9 (ขั้นที่ 5)นอร์เทิร์นลีก ดิวิชันวัน20 ทีม – เลื่อนชั้น 2 ทีม, ตกชั้น 2 ทีมนอร์เทิร์นเคาน์ตีส์อีสต์ลีกพรีเมียร์ดิวิชัน20 ทีม – เลื่อนชั้น 2 ทีม, ตกชั้น 2 ทีมนอร์ทเวสต์เคาน์ตีส์ลีกพรีเมียร์ดิวิชัน24 ทีม – เลื่อนชั้น 2 ทีม, ตกชั้น 2 ทีมมิดแลนด์ลีกพรีเมียร์ดิวิชัน18 ทีม – เลื่อนชั้น 2 ทีม, ตกชั้น 2 ทีมยูไนเต็ดเคาน์ตีส์ลีกพรีเมียร์ดิวิชันนอร์ท20 ทีม – เลื่อนชั้น 2 ทีม, ตกชั้น 2 ทีมยูไนเต็ดเคาน์ตีส์ลีกพรีเมียร์ดิวิชันเซาท์19 ทีม – เลื่อนชั้น 2 ทีม, ตกชั้น 2 ทีมเฮลเลนิกลีกพรีเมียร์ดิวิชัน20 ทีม – เลื่อนชั้น 2 ทีม, ตกชั้น 2 ทีมสปาร์ตันเซาท์มิดแลนด์ลีกพรีเมียร์ดิวิชัน18 ทีม – เลื่อนชั้น 2 ทีม, ตกชั้น 2 ทีมเวสเซ็กซ์ลีกพรีเมียร์ดิวิชัน20 ทีม – เลื่อนชั้น 2 ทีม, ตกชั้น 2 ทีมเวสเทิร์นลีกพรีเมียร์ดิวิชัน20 ทีม – เลื่อนชั้น 2 ทีม, ตกชั้น 2 ทีมคอมไบน์เคาน์ตีส์ลีกพรีเมียร์ดิวิชันนอร์ท20 ทีม – เลื่อนชั้น 2 ทีม, ตกชั้น 2 ทีมคอมไบน์เคาน์ตีส์ลีกพรีเมียร์ดิวิชันเซาท์20 ทีม – เลื่อนชั้น 2 ทีม, ตกชั้น 2 ทีมอีสเทิร์นเคาน์ตีส์ลีกพรีเมียร์ดิวิชัน20 ทีม – เลื่อนชั้น 2 ทีม, ตกชั้น 2 ทีมเอสเซ็กซ์ซีเนียร์ลีก20 ทีม – เลื่อนชั้น 2 ทีม, ตกชั้น 2 ทีมเซาเทิร์นคอมบิเนชันลีกพรีเมียร์ดิวิชัน20 ทีม – เลื่อนชั้น 2 ทีม, ตกชั้น 2 ทีมเซาเทิร์นเคาน์ตีส์อีสต์ลีกพรีเมียร์ดิวิชัน20 ทีม – เลื่อนชั้น 2 ทีม, ตกชั้น 2 ทีม10 (ขั้นที่ 6)11 (ขั้นที่ 7 - รีเจอนัลฟีดเดอร์ลีก)-->

หมายเหตุ